Návrh

Komuniké

Vláda Slovenskej republiky na svojom zasadnutí dňa...................... prerokovala a schválila  návrh na uzavretie Právneho nástroja o extradícii medzi Slovenskou republikou a Spojenými štátmi americkými podľa článku 3 ods. 2 Dohody medzi Európskou úniou a Spojenými štátmi americkými o extradícii podpísanej 25. júna 2003.
Navrhovaný Právny nástroj vychádza z Dohody medzi Európskou úniou  a Spojenými štátmi americkými o extradícii z 25. júna 2003, dvojstrannej Zmluvy medzi Republikou Československou a Spojenými štátmi americkými o vzájomnom vydávaní zločincov z 2. 7. 1925 a Dodatkovej zmluvy medzi Republikou Československou a Spojenými štátmi americkými o vzájomnom vydávaní zločincov z 29. apríla 1935. 
Právny nástroj upravuje základné zásady jeho aplikácie a v druhej časti, ktorá je jeho prílohou a neoddeliteľnou súčasťou, základné otázky a postup pri vzájomnom vydávaní osôb na trestné stíhanie a výkon trestu odňatia slobody.